KARBANTARTÁSI SZERZŐDÉS

amely létrejött egyrészről Zalakaros Város Önkormányzata 8749 Zalakaros, Gyógyfürdő tér 1.(adószám: 15808457-1-20) képviselő: Novák Ferenc polgármester - mint Megrendelő,

másrészről B-Modem Szolgáltató és Kereskedelmi Kft. 8900 Zalaegerszeg, Berzsenyi u. 13. (cégjegyzékszám: 20-09-061857, adószám: 11348858-2-20) képviselő: Böröndi Ferenc ügyvezető – mint Vállalkozó

/együttesen: Felek/ között alulírott napon és helyen az alábbi tartalommal:

1.A Megrendelő megrendeli, a Vállalkozó, pedig vállalja a Zalakaros Város Önkormányzata tulajdonában lévő közterület figyelő kamerarendszer (továbbiakban: kamerarendszer) karbantartását, mely az alábbi térfigyelési pontokat tartalmazza:

1. Zalakaros, Zrínyi u. 2. szám előtt

2. Zalakaros, Kossuth u. 36. szám előtti villanyoszlop

3. Zalakaros, Temető – Fő út kereszteződés (Szent Anna templom)

4. Zalakaros, Park utca – Szilágyi cukrászda előtti villanyoszlop

5. Zalakaros, Jegenye sor – Tűzoltó állomással szembeni villanyoszlop

6. Zalakaros, Behiák pusztai kereszteződés
			
7.Zalakaros, Banyavölgyi bejárat

8.Zalakaros, Világoshegyi út (Banyavölgy)

9. Zalakaros, Újfalu zöldhulladék lerakó

11. Zalakaros, Gyógyfürdő tér pavilon sor

12. Tourinform iroda

13. Alma utca



2.A szerződés 2024. június 1  napjától határozatlan időre szól, mely 90 napos felmondási idővel felmondható.
	
	
3.A felek a karbantartási díjat évi 960 000 Ft + 27% ÁFA összegben állapítják meg, melyet a Vállalkozó jogosult negyedévente 240 000 Ft + 27% ÁFA összegben számlázni. Megrendelő a számla kézhezvételét követő 30 napon belül köteles megfizetni Vállalkozó Magyarországi OTP 11749008-24922928  számú számlájára.

4. A karbantartási díj 2025. évtől évente a hivatalosan közzétett infláció mértékével növekszik.

5.A Vállalkozó az elvégzett karbantartási munkák tényét a karbantartási naplóban rögzíti, a mikrohullámú kapcsolatokban fellépő külső zavarok esetében írásban értesíti a tisztelt megrendelőt.

6.A Vállalkozó köteles negyedévente (július, október, január, április hóban) egy alkalommal elvégezni a kamerarendszer karbantartását, mely az alábbi műveleteket tartalmazza: karbantartást.
· Kamerák, objektívek, kamera házak tisztítása, fókusz beállítások ellenőrzése, korrigálása
· helyi, központi tápegységek ellenőrzése
· Kábelhálózat átvizsgálása
· Feszültségszintek ellenőrzése
· Központi egység, PC-k tisztítása, ellenőrzése, vezérlő – és távfelügyeleti szoftver karbantartása

7. Felek rögzítik, hogy a szerződés 3. pontjában megállapított karbantartási díj magába foglalja a karbantartáshoz szükséges karbantartási (tisztítási és tesztelési) anyagok költségét.

8. Vállalkozó köteles Megrendelőt haladéktalanul tájékoztatni a karbantartási munkák során észlelt
azon hiba jelenségekről, melyek karbantartással nem háríthatók el.

9. Felek megállapodnak, hogy Vállalkozó eseti megrendelés alapján elvégzi a javítási munkálatokat 6.000 Ft/óra + ÁFA összegű javítási díjon, melyet jogosult a karbantartási díjon felül igazoltan számlázni.

10. Vállalkozói köteles biztosítani a folyamatos hibabejelentés lehetőségét, és vállalja 24 órán belül a hiba elhárításának megkezdését. Ennek érdekében Megrendelő a munkaterületre történő bejutást biztosítja.


12. A szerződésben nem szabályozott kérdésekben a PTK előírásai az irányadók.


A jelen szerződést a felek elolvasás és értelmezés után, mint akaratukkal mindenben egyezőt, jóváhagyólag a mai napon aláírták.


Zalaegerszeg, 2024. május 31.




….................................................. 			           …..................................................
Zalakaros Város Önkormányzata   				             B-MODEM Kft.
Képviselő: Novák Ferenc polgármester 			Képviselő: Böröndi Ferenc ügyvezető 	
              Megrendelő 							   Vállalkozó
